Nr. 36.841/2022

**REFERAT DE APROBARE**

**la Proiectul de hotărâre** **privind aprobarea Bugetului de venituri şi cheltuieli**

**pe anul 2022, rectificat, al Aeroportului Internațional Avram Iancu Cluj R.A.**

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Aeroportul Internaţional Avram Iancu Cluj R.A. a fost înfiinţat în anul 1932 iar în anul 1997, în baza H.G. nr. 398/1997 privind trecerea unor regii autonome aeroportuare de sub autoritatea Ministerului Transporturilor sub autoritatea Consiliilor Judeţene, trece sub autoritatea Consiliului Judeţean Cluj.  În baza dispoziţiilor articolului 173 alin.(1) lit. a) și alin. (2) lit. d) din din O.U.G. nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  În conformitate cu prevederile art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, Bugetele de venituri şi cheltuieli ale operatorilor economici se aprobă prin hotărâre a consiliului judeţean.  Prin Hotărârea Consiliului Județean nr. 22/2022, s-a aprobat Bugetul de venituri şi cheltuieli pe anul 2022 al Aeroportului Internaţional Avram Iancu Cluj R.A. |
| * 1. **Cerinţe care reclamă oportunitatea actului administrativ:** |
| Aeroportul Internaţional Avram Iancu Cluj R.A. a întocmit Bugetul de venituri şi cheltuieli pe anul 2022, rectificat, şi prin adresa nr. 13.282/08.09.2022, înregistrată la Consiliul Judeţean Cluj cu nr. 36282/08.09.2022, îl prezintă spre aprobare Consiliului Județean Cluj.  Consiliul de administrație al regiei a aprobat bugetul de venituri și cheltuieli pe anul 2022, rectificat, prin Hotărârea nr. 12.2 /07.09.2022.  În conformitate cu anexa 6 pct. II (7) ale Ordinul Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia, nivelul indicatorilor economico-financiari prevăzut în anexele nr. 1-5 poate fi modificat, cu aprobarea Consiliului de administraţie, cu excepţia indicatorilor pentru a căror rectificare sunt aplicabile prevederile <LLNK 12013 26130 302 10 55>art. 10, alin. (2) din Ordonanţa Guvernului nr. 26/2013.  Conform art. 10 alin (4) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare  <LLNK 12013 26130 301 0 33>, rectificarea bugetelor de venituri și cheltuieli prevăzută la alin. (2) se aprobă, în condițiile art. 4.  Rectificarea Bugetului de venituri și cheltuiei pe anul 2022 a Aeroportului Internaţional Avram Iancu Cluj R.A. se încadrează la art. 10 alin. (2) lit. a),b) și f) respectiv: depășirea limitelor maxime ale indicatorilor economico-financiari prevăzuți la alin. (1) lit. a) prin depășirea cheltuielilor de natură salarială, creșterea numărului de personal la finele anului, reducerea profitului brut/majorarea pierderii și/sau a dividendelor cuvenite bugetului de stat sau local și alte situații impuse de prevederile legale.  Rectificarea bugetelor de venituri și cheltuieli prevăzută la alin. 2 se aprobă în condițiile alin. 4 alin. 1-3 până la data de 31 octombrie a anului curent, cu excepția situațiilor prevăzute la alin. 2 lit f care se aprobă până la finele exercițiului financiar al anului curent.  Proiectul privind bugetul de venituri și cheltuieli pe anul 2022, rectificat a fost supus controlului financiar de gestiune conform H.G. nr. 1151/2012. |
| 1. **Schimbări preconizate:** |
| La data intrării în vigoare a prezentei hotărâri, se va rectifica Bugetul de venituri și cheltuieli pe anul 2022, al Aeroportului Internațional Avram Iancu Cluj R.A. |
| **Secțiunea a 2-a - Impactul socio-economic:** |
| Bugetul de venituri și cheltuieli reprezintă un instrument financiar care estimează veniturile și cheltuielile regiei pe o perioadă de timp. Realizarea bugetului presupune îmbunătățirea managementului financiar, controlul tranzacțiilor financiare și planificarea viitoarelor alocări de fonduri.  În vederea asigurării protejării mediului, Aeroportul Internaţional „Avram Iancu” Cluj urmăreşte:   * Respectarea reglementărilor europene şi internaţionale cu privire la protejarea mediului înconjurător şi anticiparea cerinţelor viitorului * Prevenirea şi limitarea impactului de mediu al traficului aerian şi al activităţilor aeroportuare Implementarea politicilor de mediu la toate nivelurile prin:   Menţinerea unui dialog continuu cu autorităţile competente şi cetăţenii |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Rectificarea bugetului Aeroportului Internațional Avram Iancu Cluj R.A. nu afectează bugetul județului pentru anul curent dar va avea influență asupra bugetului anului viitor. Având în vedere rezultatul estimat a fi realizat pe anul 2022, vor fi afectate veniturile bugetului județului realizate din încasarea vărsămintelor/dividendelor de la intreprinderile publice aflate în subordinea, autoritatea, coordonarea Consiliului Județean Cluj. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| În anul 2022, veniturile și cheltuielile Aeroportului Internaţional Avram Iancu Cluj R.A. vor fi în concordanță cu Bugetul de venituri și cheltuieli pe anul 2022, rectificat, aprobat prin prezenta hotărâre.  Prezenta hotărâre se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".  În conformitate cu prevederile pct. I din Anexa nr. 6 – INSTRUCȚIUNI pentru completarea bugetului de venituri și cheltuieli și a anexelor de fundamentare a acestuia de către operatorii economici la care statul ori unitățile administrativ-teritoriale sunt acționari unici ori majoritari sau dețin direct sau indirect o participație majoritară – la Ordinul Ministrului Finanţelor Publice nr. 3818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia, Anexa nr. 1 - Bugetul de venituri și cheltuieli - se aprobă în conformitate cu prevederile legale în vigoare și se va publica numai coloana aferentă anului curent, respectiv Propuneri an curent" (N), iar Anexele de fundamentare nr. 2 - 5 nu se publică. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| La data intrării în vigoare a prezentei hotărâri, se va rectifica Bugetul de venituri și cheltuieli pe anul 2022 al Aeroportului Internațional Avram Iancu Cluj R.A., aprobat prin Hotărârea Consiliului Județean nr. 22/2022. |
| **Secțiunea a 6-a – Anexe la referatul de aprobare:** |
| 1. Adresa înregistrată la Consiliul Judeţean Cluj cu nr. 36282/2022;  2. Bugetul de venituri și cheltuieli pe anul 2022, rectificat, – anexele nr.1-5;  3. Nota de fundamentare a BVC 2022 rectificat;  4. Note de fundamentare investiții;  5. Hotărârea C.A. nr. 12.2 /2022 privind aprobarea BVC pe anul 2022, rectificat. |

**INIȚIATOR,**

**VICEPREȘEDINTE**

Marius Mînzat

**P R O I E C T DE H O T Ă R Â R E**

**privind aprobarea Bugetului de venituri şi cheltuieli pe anul 2022, rectificat,**

**al Aeroportului Internațional Avram Iancu Cluj R.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…. ...... privind aprobarea Bugetului de venituri şi cheltuieli pe anul 2022, rectificat, al Aeroportului Internațional Avram Iancu Cluj R.A., propus de Vicepreședintele Consiliului Județean Cluj, domnul Marius Mînzat, care este însoţit de Referatul de aprobare cu nr. 36.841/2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 36.851/2022 şi Avizul cu nr........ din ............. adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ţinând cont de:**

* Adresa Aeroportului Internațional Avram Iancu Cluj R.A. nr. 13.282/08.08.2022, înregistrată la Consiliul Județean cu nr. 36.282/08.09.2022;
* Hotărârea Consiliului de Administrație al regiei nr. 12.2/07.09.2022;

**Luând în considerare prevederile****:**

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

**În conformitate cu prevederile:**

* art. 173 alin. (1) lit. a) și alin. (2) lit. d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* Legii privind reorganizarea unităților economice de stat ca regii autonome și societăți comerciale nr. 15/1990, actualizată, cu modificările şi completările ulterioare;
* Legii contabilităţii nr. 82/1991, republicată, cu modificările şi completările ulterioare;
* art. 48 din Legea nr. 317/2021 a bugetului de stat pe anul 2022;
* art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;
* Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completărileulterioare;
* Ordinului Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia.
* Hotărârii Consiliului Judeţean Cluj nr. 22/2022 pentru aprobarea Bugetului de venituri şi cheltuieli pe anul 2022 al Aeroportului Internaţional Avram Iancu Cluj R.A.;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1).** Se aprobă Bugetul de venituri şi cheltuieli pe anul 2022, rectificat, al Aeroportului Internațional Avram Iancu Cluj R.A. cuprins în **anexele 1-5** care fac parte integrantă din prezenta hotărâre.

**(2)** Consiliul Județean Cluj nu va garanta împrumuturile contractate de Aeroportul Internaţional Avram Iancu Cluj R.A. și nu va aloca din bugetul propriu al Județului Cluj sume reprezentând cofinanțări / transferuri pentru realizarea investițiilor, cu excepția celor aprobate deja prin hotărâri de Consiliu Județean.

**Art. 2**. Aeroportul Internațional Avram Iancu Cluj R.A. va trasmite trimestrial Consiliului Județean Cluj execuția bugetară (anexa 2 și anexa 4 ale Ordinului M.F.P. nr. 3818/2019), până în data de 30 inclusiv a lunii următoare încheierii trimestrului. Execuția finală anuală se va prezenta la termenul stabilit pentru prezentarea situațiilor financiare anuale.

**Art. 3.** Cu punerea în aplicare a prevederilor prezentei hotărâri se încredinţează Aeroportul Internaţional Avram Iancu Cluj R.A.

**Art. 4.** Prezenta hotărâre se comunică Direcţiei Generale Buget Finanţe, Resurse Umane; Aeroportului Internațional Avram Iancu Cluj R.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**VICEPREȘEDINTE**

Marius Mînzat

Nr. 36.851/2022

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | **privind aprobarea Bugetului de venituri şi cheltuieli pe anul 2022, rectificat, al Aeroportului Internațional Avram Iancu Cluj R.A.** | | |
| **Compartiment de resort:** | | DGBFRU  Birou Instituții Publice, Guvernanță Corporativă | | |
| **Secțiunea 1 – Documentare și analiză:** | | | | |
| Documentele incidente în cazul acestui proiect de hotărâre sunt:   * art. 48 din Legea nr. 317/2021 a bugetului de stat pe anul 2022; * Legea Contabilității nr. 82/1991, republicată, cu modificările și completările ulterioare;   - Ordonanța Guvernului nr. 26 din 21 august 2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare;  - Ordonanța Guvernului nr. 64 din 30 august 2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare;  -Ordinul M.F.P. nr. 3.818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia.  Prin proiectul de hotărâre analizat se respectă și se pun în aplicare prevederile/normele aplicabile domeniului reglementat. | | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Aeroportul Internațional Avram Iancu Cluj R.A. solicită rectificarea Bugetului de Venituri şi Cheltuieli pe anul 2022 cu propunerea următoarelor modificări:   1. **VENITURILE TOTALE** - prin rectificare cresc cu 11.600,51 mii lei, însemnând o creștere cu 11% față de BVC aprobat (de la 108.191,73 mii lei la 119.792,24 mii lei), influențate de:  * Creșterea veniturilor totale din exploatare cu 11.847,61 mii lei (de la 107.781,94 mii lei la 119.629,55 mii lei), respectiv: * Veniturile din producția vândută cresc cu suma de 11.841,68 mii lei reprezentând venituri din servicii aeroportuare de handling, atât din traficul intern cât și din traficul extern, venituri din chirii, alte venituri ce se compun din tarife comune încasate de la chiriașii unității, venituri din utilizarea infrastructurii de handling, asistență medicală, pază și apărare. Creșterea veniturilor din serviciile prestate și a altor venituri față de cele aprobate inițial pentru anul 2022, se datorează creșterii numărului de pasageri și a numărului de zboruri. Creșterea veniturilor din închirieri se datorează identificării de noi spații de închiriat, precum și a tarifelor de închiriere obținute în urma procedurilor de licitații cu strigare. * Veniturile din subvențiile cresc cu 7,58 mii lei. * Alte venituri din exploatare scad cu suma de 1,65 mii lei și sunt formate din creșterea veniturilor din amenzi și penalități datorate existenței unor întârzieri la plată a unor clienți și întârzieri în executarea unor lucrări de către furnizori pe de o parte și prin creșterea altor venituri pe de altă parte, reprezentând în principal veniturile estimate a se încasa din exploatarea parcării auto. * Veniturile financiare scad cu 247,10 mii lei de la 409,79 mii lei la 162,69 mii lei datorită cursului de schimb valutar estimat la data regularizarii disponibilităților, creanțelor și datoriilor. Acestea reprezintă dobânzi bancare preconizate a se încasa, venituri din diferențe de curs valutar, disponibilul în valută din conturile bancare, precum și alte venituri financiare (regularizarea garanțiilor de bună execuție în valută din contractele încheiate de unitate).   **b) CHELTUIELILE TOTALE** – prin rectificare cresc cu 9.659,53 mii lei reprezentînd o creștere cu 9% față de BVC aprobat (de la 106.310,09 mii lei la 115.969,62 mii lei), influențate de:   * Creșterea cheltuielilor de exploatare cu 8.943,55 mii lei, astfel: * Cheltuielile cu bunuri și servicii scad cu 1.010,55 mii lei fiind compuse din: cheltuieli privind stocurile, cheltuieli privind serviciile executate de terți și cheltuieli privind alte servicii executate de terți; * Cheltuielile cu impozite, taxe și vărsăminte asimilate, cresc cu 172,68 mii lei datorită creșterii numărului de pasageri, respectiv din aplicarea tarifului pentru finanțarea structurii cu responsabilități în domeniul securității aviației civile, în cuantum de 0,28 euro/pasager îmbarcat, conform Ordinului nr. 1406/14.11.2013, privind aprobarea cuantumului sumei alocate din tariful de securitate pentru finanțarea structurii cu responsabilități în domeniul securității aviației civile; * Cheltuielile cu personalul cresc cu 548,44 mii lei față de cheltuielile aprobate astfel: * Cheltuielile de natură salarială, respectiv salariile brute ale personalului și bonusurile personalului, în sumă de 33.799,35 mii lei înregistrează o creștere de 445.47 mii lei față de nivelul aprobat în BVC al anului 2022. Fondul de salarii brute a personalului a fost calculat pentru un număr mediu de 321 de persoane, mai mic cu 9 angajați față de nivelul inițial aprobat și un număr prognozat la finele anului 2022 de 346 angajați, față de 341 de angajați aprobați inițial; * Cheltuieli aferente contractelor de mandat ale directorului general și consiliului de administrație, cresc cu 88,55 mii lei; * Cheltuieli cu contribuțiile datorate de angajator, cresc cu 14,42 mii lei. * Alte cheltuieli de exploatare cresc cu 9.232,98 mii lei fiind formate din cheltuieli cu amortizarea imobilizarilor corporale si necorporale, cheltuieli privind ajustările și provizioanele și alte cheltuieli. * Creșterea cheltuielile financiare cu 715,98 mii lei față de nivelul sumei aprobate inițial, ajungând la suma de 3.354,37 mii lei și reprezintă cheltuieli cu diferențele de curs valutar și dobânzile aferente creditelor contractate. Creșterea cheltuielilor financiare se datorează creșterii dobânzilor aferente creditului pentru investiții.  1. **REZULTATUL BRUT** estimat pe anul 2022 este în sumă de 3.822,62 mii lei. Creșterea față de cel aprobat inițial se datorează creșterii traficului aerian. 2. **Programul de investiții, dotări și surse de finanțare** suferă următoarele modificări:  * Sursele de finanțare a investițiilor - se micșorează cu suma de 47.689,05 mii lei, de la 155.850,64 mii lei la 108.161,59 mii lei astfel: * Sursele proprii cresc cu suma de 5.884,71; * Credite bancare se diminuează cu 3.359 mii lei; * Alte surse scad cu 50.214,76 mii lei datorită neutilizării fondurilor europene estimate a fi accesate prin programul POIM * Cheltuielile pentru investiții - se micșorează cu suma de 68.595,15 mii lei, de la 152.601,33 mii lei la 84.006,18 mii lei, datorită modificărilor la următoarele categorii:   - investițiile în curs cresc cu suma de 8.889,64 mii lei;  - investițiile noi scad cu suma de 22.523,67 mii lei;  - investiții efectuate la imobilizarile corporale existente se diminuează cu suma de 3.301,54 mii lei;  - dotări (alte achiziții de imobilizări corporale) se diminuează cu suma de 52.159,57 mii lei;  - rambursări de rate aferente creditelor pentru investiții cresc cu 500 mii lei.  În conformitate cu anexa 6 pct. II. 7 la Ordinul Ministrului Finanţelor Publice nr. 3818/2019 privind aprobarea formatului şi structurii Bugetului de venituri şi cheltuieli precum şi a anexelor de fundamentare a acestuia, nivelul indicatorilor economico-financiari prevăzut în anexele nr. 1-5 poate fi modificat, cu aprobarea Consiliului de administraţie, cu excepţia indicatorilor pentru a căror rectificare sunt aplicabile prevederile art. 10, alin. (2) din Ordonanţa Guvernului nr. 26/2013.  Conform art. 10 alin (4) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare, rectificarea bugetelor de venituri şi cheltuieli prevăzută la alin. (2) se aprobă, în condiţiile art. 4 alin. (1)-(3), până la finele exercițiului financiar al anului curent. Rectificarea Bugetului de venituri și cheltuiei pe anul 2022 a Aeroportului Internaţional Avram Iancu Cluj R.A. se încadrează la art.10 alin.(2) lit. a),b) și f) respectiv: depășirea limitelor maxime ale indicatorilor economico-financiari prevăzuți la alin. (1) lit. a) prin depășirea cheltuielilor de natură salarială și creșterea numărului de personal la finele anului, reducerea profitului brut/majorarea pierderii și/sau a dividendelor cuvenite bugetului de stat sau local și alte situații impuse de prevederile legale.  Fundamentarea bugetului s-a făcut cu respectarea prevederilor legale ale Ordinul Ministrului Finanţelor Publice nr. Ordinului nr. 3818/2019 privind aprobarea formatului şi structurii bugetului de venituri şi cheltuieli întocmit de către operatorii economici, precum şi a anexelor de fundamentare a acestuia.  Bugetul de venituri şi cheltuieli prezentat în anexa la prezenta hotărâre s-a completat conform cerinţelor din structura acestuia şi în corelaţie cu indicatorii economico-financiari din anexele de fundamentare prezentate de operatorul economic.  Proiectul privind Bugetul de venituri și cheltuieli pe anul 2022, rectificat, a fost supus controlului financiar de gestiune conform HG. Nr. 1.151/2012.  Având în vedere cele de mai sus este necesară aprobarea Bugetului de venituri şi cheltuieli pe anul 2022, rectificat, al Aeroportului Internaţional Avram Iancu Cluj R.A.. | | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | | |
| Rectificarea bugetului Aeroportului Internațional Avram Iancu Cluj R..A nu afectează bugetul județului pentru anul curent dar va avea influență asupra bugetului anului viitor.  Rezultatul estimat a fi realizat de Aeroportul Internațional Avram Iancu Cluj R.A. pe anul 2022, permite virarea de vărsăminte/dividende la bugetul județului în sumă de 800,25 mii lei în cursul anului 2023.  În anul 2022, veniturile și cheltuielile Aeroportului Internaţional Avram Iancu Cluj R.A. vor fi în concordanță cu Bugetul de venituri și cheltuieli pe anul 2022, rectificat, aprobat prin prezenta hotărâre. | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește**  cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: Director General | Cristina Șchiop | |  |  |
| Verificat: Șef birou | Andreea Jucan | |  |  |
| Elaborat: Consilier | Loredana Bădescu | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **la Proiectul de hotărâre privind aprobarea Bugetului de venituri și cheltuieli pe anul 2022, rectificat, al Aeroportului Internațional Avram Iancu Cluj R.A.** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget Finanțe Resurse Umane/  Birou Instituții Publice, Guvernanță Corporativă | 16.09.2022 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Bianca Costin |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |